சியவனர்

சியவனர் (Chyavana) (, Cyavana)  இந்து தொன்மவியலில் ஆயுர்வேத மருத்துவத்தில் புலமை பெற்ற வேதகால ரிஷி ஆவார். 
சப்தரிஷிகளில் ஒருவரான மகரிஷி பிருகுவின் மகனான சியவனருக்கு, உடலுக்கு புத்துணர்ச்சி ஊட்டும் மருந்தை வழங்கியமையால், அம்மருந்தை சியவனர் பெயரால் சியவனபிரஷ்  (Chyawanprash) என இன்றும் அழைக்கப்படுகிறது.Chyawanprash – Benefits, Ingredients, Nutrition Facts

ரிக் வேத மந்திரங்கள்,  வயதானவராகவும், உடல் வலுவற்றவராக இருந்த சியவன முனிவருக்கு, தேவர்களின் மருத்துவர்களான அஸ்வினி தேவர்களின் வழங்கிய மருந்தால், சியவன முனிவர் மீண்டும் இளமையையும், உடல் வலுவையும்  பெற்றதாக கூறுகிறது.

 குடும்பம் 
சியவனர்  வைவஸ்வதமனுவின் மகளான ஆருஷியை மணந்து கொண்டு ஔராவான் எனும் மகனை பெற்றார். வேறு புராணங்களின் படி, வேதகால மன்னர் சர்யதியின் மகளும், வைவஸ்வத மனுவின் பேத்தியுமான சுகன்யாவை மணந்து  அப்னவவானன்  மற்றும் தகிசன்  எனும் இரண்டு மகன்களையும்,  ஹரிதா  எனும் மகளையும் பெற்றதாக உள்ளது.Pargiter, F.E. (1922, reprint 1972). Ancient Indian Historical Tradition, Delhi: Motilal Banarsidass, pp.193-7

 மகாபாரதம் கூறும் சியவனர் 
மகாபாரதத்தின் ஆதி பருவம், அத்தியாயம் 5 & 6இன் படி,   பிருகு முனிவரின் கர்ப்பிணி மனைவியான புலோமையை, ஒரு அரக்கன் வன்கொடுமை செய்ய முயலும் போது, புலோமையின் கருப்பையிலிருந்து  நழுவி குழந்தை தரையில் விழுந்ததால், அக்குழந்தைக்கு சியவனன் எனப் பெயராயிற்று. வட மொழியில்  சியவனன்  அல்லது  ச்யவனன்  என்றால் நழுவி விழுந்தவன்  என்று பொருள்.  ச்யவனம் என்றால் நழுவுதல் என்று பொருள்.சியவனன் பிறப்பு! | ஆதிபர்வம் - பகுதி 6

 சியவன முனிவரின் திருமணமும், இளமை திரும்புதலும் 

மகாபாரதத்தின் வன பருவம், அத்தியாயம் 122 மற்றும் 123ல் சியவன முனிவருக்கும், மன்னர் சர்யாதியின் மகள் சுகன்யாவிற்கும் நடந்த திருமணம், அஸ்வினி தேவர்களால் சியவனரின் முதுமை நீங்கி, இளமை திரும்பப் பெற்ற வரலாறும் கூறப்பட்டுள்ளது. சுகன்யாவை மணந்த சியவனர்இளமையைப் பெற்ற சியவனர் - வனபர்வம் பகுதி 123

 இதனையும் காண்க 
 சுகன்யா

 மேற்கோள்கள் 

பகுப்பு:முனிவர்கள்
பகுப்பு:இந்து தொன்மவியல் மாந்தர்